Foto's: Amerikaanse toeris op Leeukop beseer | Maroela Media
Foto's: Amerikaanse toeris op Leeukop beseer
Foto: Netcare 911, Twitter
'n Amerikaanse toeris, in haar 30's, is Saterdag beseer op Leeukop in Kaapstad.
Die vrou het die gewilde staproete aangepak en het omstreeks 08:30 naby die kettings – wat gebruik word om die kop se spits te bereik, geval.
Johann Marais van Wildernis-soek-en-redding (WSAR) het bevestig die vrou het haar enkel, rug en hand beseer. Twee paramedici is eers per voet na die vrou en het versoek dat 'n helikopter ontbied moet word. 'n Dokter van EMS Pinelands-reddingsbasis is ook ontbied.
"Paramedici het die vrou gestabiliseer en gewag vir die draagbaar om seker te maak die vrou word veilig van die berg vervoer," het Marais bygevoeg. Die vrou is omstreeks 11:00 veilig van die berg verwyder en na 'n hospitaal geneem. Sy het matige beserings opgedoen.
Vrou glo deur huishulp aangerand
Goeie Vrydag-tragedie: Ses dood toe voertuig deur voetgangers ploeg
Ek het maar altyd 'n stok saam waarvan die lengte tot by my oë kom. Dit gee jou die nodige stabiliteit en vroegoggend keer jy ook die spinnerakke weg van jou. Teen opdraendes 'roei' jy ook met die stok met jou duim op die punt vd stok. Ook sommer 'n goeie 'slangsoeker'. Word jy moeg dan lê jy met jou ken op jou hande en op die stok en bespeur die wêreld om jou. Vir die beskerming van jou enkels dra jy die regte stapskoene wat behoorlik vasgemaak word wat verhoed dat jy erg gaan seerkry sou jy swik of… Lees meer »